**PÁLYÁZATI FELHÍVÁS ÖSZTÖNDÍJRA**

**(2024/2025 tanév)**

**A Győri Egyetemért Közhasznú Egyesület**

**ösztöndíjpályázatot hirdet a Széchenyi István Egyetem nappali tagozatos hallgatói számára**

**Pályázók köre:**

A Széchenyi István Egyetem Gépészmérnöki, Informatikai és Villamosmérnöki Kar és Audi Hungaria Járműmérnöki Kar

* Gépészmérnöki BSc, MSc,
* Mechatronikai mérnöki BSc, MSc,
* Járműmérnöki BSc, MSc

nappali tagozatos hallgatói,

Pályázati feltételek:

* a pályázó legalább kettő, eredményesen lezárt aktív félévvel rendelkezik
* hallgatói jogviszony igazolása érvényes a 2024/2025 tanév őszi félévére

Előnyt jelentő szempontok:

* közösségszervezésben végzett tevékenység, különösen az évenként megrendezésre kerülő Gépészeti Szakterületek Nemzetközi Hallgatói Konferenciáján való aktív részvétel
* egyetemi szakmai programokban szervezői, szakmai résztvevői közreműködés
* hagyomány ápoló programokban való közreműködés
* aktív részvétel a Hallgatói Önkormányzat tevékenységében

Szükséges dokumentumok:

* beadott motivációs levél és tevékenység leírása 1 oldal terjedelemben
* hallgatói jogviszony igazolása
* beírt tevékenységek alátámasztása

A pályázatot maximum 10 fő hallgató nyerheti el félévente.

Az ösztöndíj egyszeri összege 50-150.000 Ft/félév

**A pályázatok beérkezésének határideje: 2024. november 29. 12:00 óra**

**A benyújtás módja:**

1. A pályázat beadására csak online, a gyeke@sze.hu e-mail címre küldött dokumentumokkal van lehetőség.

A pályázatokat a Bíráló Bizottság **2024. december 04-ig bírálja el**, az eredményt nyilvánosságra hozza honlapján és a pályázókat e-mailben értesíti ki, tájékoztatja őket a további teendőkről.

**Győr, 2024. október 7.**

**GYŐRI EGYETEMÉRT KÖZHASZNÚ EGYESÜLET**